കുവൈറ്റില് കൊവിഡ് മുന്നിര പോരാളികള്ക്കുള്ള പാരിതോഷികം ഏതാനും ആഴ്ചകള്ക്കുള്ളില് കുവൈറ്റ് സിറ്റി: കുവൈറ്റില് കൊവിഡ് പ്രതിരോധ പ്രവര്ത്തനങ്ങളില് മുന്നിരയില് പ്രവര്ത്തിച്ചവര്ക്കുള്ള പാരിതോഷികം ഏതാനും ആഴ്ചകള്ക്കുള്ളില് വിതരണം ചെയ്യുമെന്ന് റിപ്പോര്ട്ട്. പ്രതിരോധ പ്രവര്ത്തനങ്ങളില് ഹൈ റിസ്ക് വിഭാഗത്തില്പെട്ടവര്ക്കാണ് പാരിതോഷികം നല്കുന്നത്. അര്ഹരായവര് പ്രതിജ്ഞാപത്രം ഒപ്പിട്ടതിന് ശേഷമായിരിക്കും ബോണസ് വിതരണം ചെയ്യുന്നത്. ആരോഗ്യമന്ത്രാലയത്തിലെ അര്ഹരായ 52,199 ജീവനക്കാര്ക്കുള്ള 134 മില്യണ് ദിനാര് ധനകാര്യമന്ത്രാലയം ഞായറാഴ്ച കൈമാറിയതായാണ് റിപ്പോര്ട്ട്. കൊവിഡ് രോഗികളുമായി നേരിട്ട് ഇടപെട്ട ഡോക്ടര്മാര്, മെഡിക്കല് സ്റ്റാഫുകള് എന്നിവരുടെ എണ്ണം 8,093 ആണ്. ഇവരുടെ ആകെ പാരിതോഷികം 35.3 മില്യണ് ദിനാര് വരും.